Adam Schjølberg

Adam Andreas Bredesen Schjølberg (født 1982) er en norsk TV-personlighet og stand-up-komiker. 

Schjølberg er født i Bodø. Familien flyttet til Sandefjord da han var syv år. 

I 2004 medvirket han som frisør i Homsepatruljen på TV 3,Adam helt uten manager, Sandefjords Blad, 4. november 2006 fra 2014 deltok han i flere sesonger av NRK-programmet Sofa sammen med humormakkeren Tore Petterson. De to har også vært å høre som faste vikarer i radioprogrammet Tidenes Morgen på NRK P13, og med fast lørdaginnslag på NRK P1 i programmet Fritimen (Cocktail). De har også gjestet programmer som Beat For Beat, Kvelden Før Kvelden, På Tur Med Dag Otto, Fingrene av fatet, Huskestue og Melodi Grand Prix. I 2015 var komikerduoen å finne i oppsetningen JuleLatter med kollegaer Christer Torjusen og Bjørn Henning Ødegård. Forestillingen solgte nærmere 11000 billetter og fikk terningkast 5 i Dagbladet.

Schjølberg har også dukket opp som skuespiller i NRK Super på programmer som Boxer, Alle Sammen Sammen og Superkrimmen. 

I 2017 var han deltaker i 71° nord – Norges tøffeste kjendis og i 2020 i talentprogrammet Maestro. I 2026 deltar han i Kompani Lauritzen.

Schjølberg var medlem av Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

 Referanser 

 Eksterne lenker 


Kategori:Norske komikere
Kategori:Norske standupkomikere
Kategori:Foredragsholdere
Kategori:Norske TV-personligheter
Kategori:Personer fra Sandefjord kommune
Kategori:Personer fra Bodø kommune